ჯეიმზ ბონდის ფილმების სია

ჯეიმზ ბონდი () — ფილმების სერია MI6-ის აგენტ ჯეიმზ ბონდის (კოდური ნომრით 007) შესახებ. იგი პირველად გამოჩნდა რომანების სერიაში, რომელიც იენ ფლემინგის მიერ დაიწერა. პირველი ფილმები ეფუძნებოდა ფლემინგის ორიგინალური ნაწარმოებებსა და მოთხრობებს, მოგვიანებით კი დაიწერა ორიგინალური სცენარები. კინოს ისტორიაში ეს არის ყველაზე ხანგრძლივი სრულმეტრაჟიანი ფილმების სერია. მისი წარმოება მიმდინარეობდა 1962 წლიდან (1989 და 1995 წლებს შორის ერთგვარი პაუზა ჩამოვარდა). ამ პერიოდშ კომპანიამ Eon Productions შექმნა 22 ფილმი. თითოეული გამოდიოდა დაახლოებით ყოველ ორ წელიწადში. მათი გადაღება მიმდინარეობდა სტუდიაში Pinewood. დღეისათვის ფილმების ამ სერიის საერთო შემოსავალმა 5 მილიარდ აშშ დოლარს გადააჭარბა და ის ჰარი პოტერის ფილმების სერიის შემდეგ ყველა დროის რიგით მეორე ყველაზე შემოსავლიენ ფილმად ითვლება. ექვსმა მსახიობმა სხვადასხვა დროს შექმნა ბონდის თავისებური სახე, თუმცა შონ კონერის მონაწილეობით გადაღებულმა ფილმებმა განსაზღვრეს ფილმების სერიის საერთო სტილი და განწყობა, ხოლო როჯერ მურმა ბონდის შესახებ ყველაზე მეტ ფილმში მიიღო მონაწილეობა.

ალბერტ რ. ბროკოლი და ჰარი ზალცმანი ფილმებს 1975 წლამდე აწარმოებდნენ. 1975 წლიდან ბროკოლი ძირითად პროდიუსერად იქცა. 1995 წლიდან ფილმებზე პროდიუსერებად მუშაობენ მისი შვილი, ბარბარა ბროკოლი და გერი, მაიკლ ჯ. უილსონი. ბროკოლის (და 1975 წლამდე - ზალცმანის) საოჯახო კომპანიამ Danjaq უფლება ფილმებზე მოიპოვა Eon-ის დახმარებით და 1970-იანი წლებიდან United Artists-თან ერთად ფილმზე უფლებების თანამფლობელობა ჩამოაყალიბა. ფილმების „დოქტორი ნოუ“ (1962) - „მხოლოდ თქვენი თვალებისათვის“ (1981) პერიოდში ყველა ნამუშევარი ვრცელდებოდა ფილმების UA-ს მიერ. 1981 წელს Metro-Goldwyn-Mayer-მა შეიძინა UA და ჩამოყალიბდა MGM/UA Entertainment Co., რომელიც ფილმებს დისტრიბუციას 1995 წლამდე უწევდა. 1997-2002 წლებში, როდესაც UA-მ, როგორც მოქმედმა სტუდიამ, არსებობა შეწყვიტა, დისტრიბუციაზე მხოლოდ MGM ზრუნავდა. 2006 წლიდან დღემდე დისტრიბუციაზე მუშაობენ MGM და Columbia Pictures (2005 წელს MGM დაექვემდებარა კომპანიას Sony Pictures Entertainment). 2010 წლის ნოემბერში MGM-მა გამოაცხადა, რომ გაკოტრებულია. მას შემდეგ სერიის Danjaq-თან ერთად წარმოების უფლება Columbia-ს გადაეცა.

გარდა Eon-ის ფილმების სერიისა, არსებობს ტელე ან კინო ფილმები ჯეიმზ ბონდის შესახებ - სატირული ფილმი „კაზინო როიალი“ (1967), შონ კონერის მონაწილეობით გადაღებული ფილმის „სფერული ელვა“ გადამუშავებული ვერსია „აღარასოდეს თქვა არასოდეს“ (1983) და ამერიკული სატელევიზიო ანთოლოგიური სერიალი „Climax!“-ის ეპიზოდი „კაზინო როიალი“ (1954).

 ფილმების სია 

ნომერისახელწოდებაორიგინალური სახელწოდებაწელიბონდის როლშირეჟისორიბიუჯეტი (მარკეტინგის ჩათვლით)შემოსავალი (აშშ)შემოსავალი (მსოფლიო)1„დოქტორი ნოუ“Dr. No1962 შონ კონერი ტერენს იანგი$1 100 000$16 067 035$59 567 0352„რუსეთიდან სიყვარულით“From Russia with Love1963$2 000 000 $24 796 765 $78 896 7653„გოლდფინგერი“Goldfinger1964გაი ჰემილტონი$3 000 000$51 081 062 $124 881 0624„სფერული ელვა“Thunderball1965ტერენს იანგი$6 800 000$63 595 658$141 195 6585„შენ მხოლოდ ორჯერ ცოცხლობ“You Only Live Twice1967ლუის ჯილბერტი$10 300 000$43 084 787$111 584 7876„მისი აღმატებულების საიდუმლო სამსახურში“On Her Majesty’s Secret Service1969ჯორჯ ლეზენბიპიტერ ჰანტი$7 000 000$22 774 493$81 974 4937„ალმასები სამუდამოდ“Diamonds Are Forever1971შონ კონერი გაი ჰემილტონი$7 200 000$43 819 547$116 019 5478„იცოცხლე და სიკვდილი აცადე“Live and Let Die1973 როჯერ მური$7 000 000$35 377 836$126 377 8369„მამაკაცი ოქროს პისტოლეტით“The Man with the Golden Gun1974$7 000 000$20 972 000$97 572 00010„ჯაშუში, რომელსაც ვუყვარდი“The Spy Who Loved Me1977ლუის ჯილბერტი$14 000 000$46 838 673$185 438 67311„მუნრეიკერი“Moonraker1979$34 000 000$70 308 099$210 308 09912„მხოლოდ თქვენი თვალებისათვის“For Your Eyes Only1981ჯონ გლენი$28 000 000$54 812 802  $195 312 80213„რვაფეხა“Octopussy1983$27 500 000$67 893 619  $187 493 619  14„ხედი მკვლელობაზე“A View to a Kill1985$30 000 000$50 327 960 $152 427 96015„ნაპერწკლები თვალებიდან“The Living Daylights1987 ტიმოტი დალტონი$40 000 000  $51 185 897  $191 285 89716„მკვლელობის ლიცენზია“Licence to Kill1989$36 000 000  $34 667 015  $156 167 01517„ოქროსთვალი“GoldenEye1995 პირს ბროსნანიმარტინ კემპბელი$60 000 000  $106 429 941  $352 194 034  18„ხვალინდელი დღე არასოდეს მოკვდება“Tomorrow Never Dies1997როჯერ სპოტისვუდი$110 000 000  $125 304 276  $333 011 068  19„მსოფლიოც არ არის საკმარისი“The World Is Not Enough1999მაიკლ ეპტედი$135 000 000  $126 943 684  2$361 832 40020„მოკვდი სხვა დღეს“Die Another Day2002ლი ტამაჰორი$142 000 000  $160 942 139  $431 971 11621„კაზინო როიალი“Casino Royale2006დენიელ კრეიგიმარტინ კემპბელი$150 000 000  $167 445 960  $599 045 96022„უმნიშვნელო ნუგეში“Quantum of Solace2008მარკ ფორსტერი$200 000 000  $168 368 427$586 090 727   23„სკაიფოლი“Skyfall2012სემ მენდესი$150-200 000 000$297 025 010$1 108 561 01324„სპექტრი“Spectre2015სემ მენდესი$245-250 000 000$ 196 704 955$880 674 60925„სიკვდილის დრო არ არის“No Time to Die2020კერი ფუკუნაგა$250-301 000 000$160,772,007$771.200.000

 არაოფიციალური ფილმები 
 კაზინო როიალი — 1967 — დევიდ ნაივენის მონაწილეობით
 აღარასოდეს თქვა არასოდეს — 1983 — შონ კონერის მონაწილეობით

 რესურსები ინტერნეტში 
 ოფიციალური საიტი
 სტუდია Pinewood 
 ბონდის ენციკლოპედია
 ბონდის ფილმებისა და DVD გამოცემების მიმოხილვა
 ჯორჯ ლეიზენბის 2008 წლის ინტერვიუ

 სქოლიო 

კატეგორია:ბრიტანული ფილმები
კატეგორია:ინგლისურენოვანი ფილმები
კატეგორია:ჯეიმზ ბონდი